કાયદામાં કોઈપણ પ્રાઈવેટ શાળામાં ફીના 6 સ્તર રહેશે. પહેલા સ્તરમાં નર્સરી અને કેજીની ફી, બીજામાં પહેલું અને બીજું ધોરણ, ત્રીજામાં ત્રીજું, ચોથું, પાંચમું, ચોથા સ્તરમાં છઠ્ઠું, સાતમું અને આઠમું ધોરણ, પાંચમા ક્રમમાં નવું અને દસમું તેમજ છેલ્લા ગાળામાં ધોરણ 11 અને 12 આવશે. કમિશનના કહેવા પ્રમાણે મુસદ્દામાં પેરેન્ટ્સ અને ટીચર્સ ઓસોસિએશનને પણ અધિકારો આપવામાં આવ્યા છે. મુસદ્દા પ્રમાણે જો નિયમ લાગુ થયા બાદ કોઈ શાળા ભૂલ કરશે તો પહેલી ભૂલ માટે શાળાની કુલ આવકનો એક ટકા દંડ થશે. બીજી ભૂલ માટે કુલ આવકના ત્રણ ટકા અને ત્રીજી વખત નિયમના ઉલ્લંઘન માટે 5 ટકા દંડ ફટકારવામાં આવશે. પરંતુ જો ચોથી વખત નિયમ ભંગ થશે તો શાળાને નો-એડિમિશન કેટેગરીમાં નાખીને તપાસ કરવામાં આવશે અને બાળકોનો અભ્યાસ પુરો થશે ત્યાં સુધી શાળા ચાલુ રહ્યા બાદ તેનું રજિસ્ટ્રેશન રદ કરી દેવામાં આવશે.